
Rataverkon käyttösopimus

Tämä sopimus korvaa

Sopimuksen osapuolet

HaminaKotka Satama Oy				Toimija X

Tällä sopimuksella rautatieliikenteen harjoittaja Toimija X ja HaminaKotka Satama Oy rataverkon haltijana sopivat liikennöimisestä sekä onnettomuus-/vauriotilanteen jälkeisestä rautatiekaluston raivaamisesta.

Sopimuksen voimassaolo, irtisanominen sekä päivittäminen ja muuttaminen

Sopimus on voimassa aikataulukauden 2020.

HaminaKotka Satama Oy voi irtisanoa tämän sopimuksen päättymään välittömästi, jos rautatieliikenteen harjoittaja ei noudata tässä sopimuksessa mainittuja ehtoja.

Rautatieliikenteen harjoittajan on ilmoitettava, jos sillä ei enää ole liikennöintitarvetta, ja aika, jolloin liikennöinti päättyy. Rautatieliikenteen harjoittajan ilmoittama liikennöinnin päättymisen aika on samalla ilmoitus käyttösopimuksen irtisanomisesta.

Tarvittaessa HaminaKotka Satama Oy ilmoittaa käyttösopimukseen tarvittavien päivitysten ja muutosten tekemisen tarpeesta.

Liikennöinti ja ratakapasiteetin käyttäminen HaminaKotka Satama Oy:n rataverkolla

Rautatieliikenteen harjoittaja:
-	Noudattaa HaminaKotka Satama Oy:n verkkoselostusta, erityisesti sen kohdassa 3 annettuja rataverkon haltijan turvallisuusohjeita sekä kohdassa 2 rautatieliikenteen harjoittamiseen kohdistuvia rajoitteita ja vaatimuksia.
-	Käyttää ratakapasiteettiaan HaminaKotka Satama Oy:n verkkoselostuksen mukaisesti.
-	Ilmoittaa käyttämättömäksi jäävästä ratakapasiteetista sekä turvallisuustodistuksensa menettämisestä Sataman liikennejohtajalle.
-	Ilmoittaa HaminaKotka Satama Oy:lle puhelinnumeron, josta HaminaKotka Satama Oy tarvittaessa saa Valtioneuvoston asetuksen vaarallisten aineiden kuljetuksesta rautatiellä edellyttämät tiedot.

Rautatiekaluston raivaaminen

Rautatieliikenteen harjoittaja huolehtii onnettomuus-/vauriotilanteen jälkeisestä rautatiekaluston raivaamisesta viivytyksettä ja ilmoittaa raivaamisen aikataulun HaminaKotka Sataman liikennejohtajalle.

